གང་ལྟར་དྲུ་གུ་དང་སྟག་གཟིག་ཟེར་བ་དེ་ཚོ་བོད་ཀྱི་ཕྱོགས་གང་ལ་ཁེལ་འདུག་ཤེས་ཚེ།ལོ་རྒྱུས་རྣམས་སུ་དེ་དག་གི་བྱང་ཕྱོགས་ས་འབྲེལ་ནི་རིམ་པར་གེ་སར་དང་ཕྲོམ་སོགས་ཡོད་པར་གསུངས་འདུག་པས།དེས་ན་ཕྲོམ་དང་གེ་སར་གྱི་ཡུལ་སྤྱི་ནི་ད་ལྟའི་ས་བབ་དང་སྦྱར་ན།སྨད་མཚོ་སྔོན་པོའི་བྱང་རྒྱུད་ནས་ཤར་ཏུརྐི་སི་ཐན་ཤིན་ཅང་གྱི་སྟག་ལ་མ་ཀན་བྱེ་མའི་རི་རྒྱུད་ཁུལ་དང་།བོད་ཀྱི་བྱང་ངོས་ཀུན་ལུང་རི་བོ་ནས་བྱང་སྟོད་བོད་ཀྱི་ས་འབྲེལ་པཱ་ཀི་སི་ཐན་ཕྱོགས་ཀྱི་ཡུལ་དང་འདབ་འབྲེལ་བའི་ཡུལ་ཁམས་ཞིག་ལ་ངོས་བཟུང་སྟེ།དེ་ལྟ་བུའི་ས་ཁུལ་དེའི་སྟོད་ཕྱོགས་ཀུན་ལུང་རི་བོ་དང་འབྲེལ་བའི་སྟོད་རྒྱུད་ལ་གེ་སར་དང་།སྨད་ཕྱོགས་ཤིན་ཅང་ཡུལ་དང་འབྲེལ་བའི་བོད་ཀྱི་བྱང་རྒྱུད་རྣམས་ལ་ཕྲོམ་ཟེར་བ་མིན་ནས་སྙམ་སྟེ།